4)

Lisätään artikla seuraavasti: "26 b artikla Viljely Jäsenvaltiot voivat hyväksyä tapauskohtaisen tarkastelun jälkeen toimenpiteitä, joilla rajoitetaan kaikkien tai tiettyjen GMO:ien, viljelykasvin tai ominaisuuden perusteella määritetyn GMO-ryhmän tai kaikkien sellaisten tämän direktiivin C osan tai asetuksen (EY) N:o 1829/2003 mukaisesti hyväksyttyjen GMO:ien viljelyä, jotka koostuvat asianomaisen, siementen ja kasvien lisäysaineiston kaupan pitämisestä annetun unionin lainsäädännön mukaisesti markkinoille saatetuista muuntogeenisistä lajikkeista, tai kielletään se koko niiden alueella tai sen osalla, edellyttäen että [tark. 40] a) kyseisiin toimenpiteisiin on muut perusteet kuin ne, jotka liittyvät GMO:ien tarkoituksellisesta levittämisestä tai markkinoille saattamisesta mahdollisesti aiheutuvien kielteisten terveys- ja ympäristövaikutusten arviointiin; kyseiset toimenpiteet ovat perusteltuja seuraavista syistä: i) niiden asianmukaisesti perustellut syyt liittyvät GMO:ien tarkoituksellisesta levittämisestä tai markkinoille saattamisesta mahdollisesti aiheutuviin paikallisiin tai alueellisiin ympäristövaikutuksiin, joita ei vielä tarkasteltu tämän direktiivin C osan mukaisesti suoritetussa tieteellisessä ympäristövaikutusten arvioinnissa, tai riskinhallintaan perustuvat syyt. Näitä syitä voivat olla — rikkakasvien ja tuholaisten torjunta-aineresistenssin kehittymisen estäminen; — muuntogeenisen lajikkeen invasiivisuus tai kestävyys tai mahdollisuus risteytymiseen kotoperäisten viljeltyjen tai luonnonvaraisten kasvien kanssa; — GMO:ien viljelyyn liittyvien viljelykäytäntöjen muutoksista paikalliselle ympäristölle aiheutuvien kielteisten vaikutusten estäminen; — sellaisten maatalouskäytäntöjen ylläpitäminen ja kehittäminen, joiden avulla tuotanto ja ekosysteemien kestävyys voidaan yhdistää paremmin; — paikallisen biologisen monimuotoisuuden säilyttäminen, mukaan lukien tietyt elinympäristöt ja ekosysteemit tai tietyntyyppiset luonnon tai maiseman ominaisuudet; — muuntogeenisten organismien levittämisen mahdollisista kielteisistä vaikutuksista jäsenvaltion paikalliseen tai alueelliseen ympäristöön tai biologiseen monimuotoisuuteen ei ole lainkaan tai riittävästi asianmukaisia tietoja; ii) sosioekonomisiin vaikutuksiin liittyvät syyt. Näitä syitä voivat olla — rinnakkaiseloon liittyvien toimien epäkäytännöllisyys tai suuret kustannukset tai näiden toimien toteutuksen mahdottomuus, joka johtuu erityisistä maantieteellisistä oloista (esimerkiksi pienet saaret tai vuoristoalueet); — tarve suojella maataloustuotannon monimuotoisuutta; — tarve taata siementen puhtaus; tai iii) muut syyt, joita voivat olla maankäyttö, kaavoitus tai muut hyväksyttävät tekijät; [tark. 41] aa) kun toimet koskevat unionissa jo hyväksyttyjä viljelykasveja, jäsenvaltiot takaavat, että tällaisia viljelykasveja laillisesti viljelleillä viljelijöillä on riittävästi aikaa meneillään olevan kasvukauden päättämiseen; [tark. 17] ab) kyseisille toimenpiteille on tehty ensin riippumaton kustannus-hyötyanalyysi, jossa on otettu huomioon vaihtoehtoja; [tark. 42] ac) toimenpiteistä on järjestetty julkinen kuuleminen, joka on ollut kestoltaan vähintään 30 päivää; [tark. 19] ja b) ne ovat perussopimusten ja erityisesti suhteellisuusperiaatteen mukaisia. [tark. 20] Jäsenvaltioiden alueet voivat samoja ehtoja noudattaen myös hyväksyä toimenpiteitä, joilla rajoitetaan tiettyjen GMO:ien viljelyä tai kielletään se niiden alueella. [tark. 51] Jäsenvaltioiden on saatettava tällaiset toimenpiteet kaikkien asianomaisten toimijoiden, myös viljelijöiden, tietoon vähintään kuusi kuukautta ennen kasvukauden alkua. Mikäli kyseiselle GMO:lle myönnetään lupa myöhemmin kuin kuusi kuukautta ennen kasvukauden alkua, jäsenvaltioiden on saatettava toimenpiteet tiedoksi heti niiden hyväksymisen jälkeen. [tark. 43] Jäsenvaltioiden on hyväksyttävä toimenpiteet enintään viideksi vuodeksi ja tarkasteltava niitä uudelleen GMO:n lupaa uusittaessa. [tark. 22] Direktiivistä 98/34/EY poiketen jäsenvaltioiden, jotka aikovat hyväksyä perusteltuja toimenpiteitä tämän artiklan nojalla, on annettava ne tiedoksi muille jäsenvaltioille ja komissiolle kuukautta ennen niiden hyväksymistä." [tark. 23]